Indhold

# Afsnitssignatur

Tilføjer en digital signatur til slutningen af et afsnit. Du skal have en digital signatur for at kunne underskrive et afsnit.

For at tilgå denne kommando...

#### Fra menulinen:

Vælg Indsæt ▸ Felt ▸ Flere felter ▸ (fanebladet) Dokument, vælg Afsnitssignatur i feltet Type, klik Indsæt.

#### Fra brugerfladen med faneblade:

Vælg Indsæt ▸ Felt ▸ Flere felter ▸ (fanebladet) Dokument, vælg Afsnitssignatur i feltet Type, klik Indsæt.

Vælg Hjem ▸ Felt ▸ Flere felter ▸ (fanebladet) Dokument, vælg Afsnitssignatur i feltet Type, klik Indsæt.

#### Fra tastaturet:

KommandoCtrl + F2 og vælg Afsnitssignatur i feltet Type, klik Indsæt.

En afsnitssignatur indeholder metadata om brugeren, som oprettede signaturen, og datoen for signaturens oprettelse. Der vises enten Gyldig eller Ugyldig som tekst ved slutningen af en afsnitssignatur. Som udgangspunkt vises Gyldig. Hvis afsnittet er ændret på nogen måde efter at afsnitssignaturen blev tilføjet, ændres signatur-teksten til Ugyldig.

Når du gemmer et dokument, bliver enhver Ugyldig afsnitssignatur automatisk slettet.

En afsnitssignatur vil angive om et givet afsnit er ændret eller ej på noget tidspunkt efter signaturen blev indsat. Der kan tilføjes mere end én afsnitssignatur, og de forskellige signaturer er uafhængige af hinanden.

## For at indsætte en afsnitssignatur

Efter at have navigeret til "Afsnitssignatur" i dialogen "Flere felter", klik "Indsæt" for at åbne dialogen "Vælg certifikat".

En afsnitssignatur vil altid blive indsat ved slutningen af det aktuelle afsnit. Hvis tekstmarkøren ikke i øjeblikket er placeret i et tekstafsnit, vil dialogen "Vælg certifikat" ikke åbne.

Dialogen "Vælg certifikat" oplister alle dine tilgængelige digitale certifikater. Vælg det ønskede certifikat og vælg Signér for at indsætte en afsnitssignatur med det valgte digitale certifikat.

Du er nødt til at have et digitalt certifikat for at kunne begynde at anvende digitale signaturer.

Relaterede emner

Om digitale signaturer

Støt os venligst!